തൃശ്ശൂര്: വിദ്യാഭ്യാസ മേഖല മികവിന്റെ പാതയില്: മന്ത്രി കെ രാജന് തൃശ്ശൂര്: സംസ്ഥാനത്ത് വിദ്യാഭ്യാസ മേഖല മികവിന്്റെ പാതയിലെന്ന് റവന്യൂ മന്ത്രി കെ രാജന്. മണലൂര് ഗ്രാമപഞ്ചായത്തും കാഞ്ഞാണി സിംല ഗ്രൂപ്പും ചേര്ന്ന് സംഘടിപ്പിച്ച എസ് എസ് എല് സി പരീക്ഷയില് നൂറുശതമാനം വിജയം കൈവരിച്ച സ്കൂളുകള്, എസ് എസ് എല് സി, പ്ലസ് ടു പരീക്ഷയില് മുഴുവന് വിഷയങ്ങളിലും എ പ്ലസ് നേടിയ വിദ്യാര്ത്ഥികള്, കലാകായിക സാംസ്ക്കാരിക മേഖലകളില് മികവ് തെളിയിച്ചവര് എന്നിവരെ ആദരിക്കുന്ന ചടങ്ങ് മണലൂര് സെന്റ് ഇഗ്നേഷ്യസ് ചര്ച്ച് ഹാളില് ഉദ്ഘാടനം ചെയ്യുകയായിരുന്നു മന്ത്രി. മറ്റു സംസ്ഥാനങ്ങളെ അപേക്ഷിച്ച് നമ്മുടെ വിദ്യാഭ്യാസ രംഗം ഓരോ വര്ഷവും മെച്ചപ്പെട്ടു വരികയാണ്. വിദ്യാഭ്യാസത്തിന് വേണ്ട അടിസ്ഥാന സൗകര്യങ്ങള് ഒരുക്കുന്നതിലൂടെയാണ് ഇത് സംഭവിക്കുന്നത്. വിദ്യാഭ്യാസത്തോടൊപ്പം തൊഴില് മേഖലയ്ക്കും അര്ഹിച്ച പ്രാധാന്യം തന്നെയാണ് നല്കി വരുന്നത്. ഏതു രംഗത്ത് മികവു തെളിയിച്ചവരും സമൂഹത്തിന് എല്ലാ കാലത്തും മുതല്ക്കൂട്ടാണെന്നും അദ്ദേഹം കൂട്ടിച്ചേര്ത്തു. ഗ്രാമപഞ്ചായത്ത് പ്രസിഡന്റ് പി ടി ജോണ്സന് അധ്യക്ഷനായി. അന്തിക്കാട് ബ്ലോക്ക് പഞ്ചായത്ത് പ്രസിഡന്റ് സി.കെ കൃഷ്ണകുമാര്, മണലൂര് ഗ്രാമ പഞ്ചായത്ത് വൈസ് പ്രസിഡന്റ് പുഷ്പ വിശ്വംഭരന്, സ്ഥിരം സമിതി അധ്യക്ഷന്മാരായ ടോണി അത്താണിക്കല്, ഷോയ് നാരായണന്, കവിത രാമചന്ദ്രന്, സിംല ഗ്രൂപ്പ് ചെയര്മാന് ബി ആര് ജേക്കബ്, റോബിന് വടക്കേത്തല, രതീഷ് കൂനത്ത്, വി ജി അശോകന്, വി ആര് മനോജ്, സിനു കരുവത്ത് എന്നിവര് സംസാരിച്ചു.